Fase 6-beurtkrag is terugArgieffoto Fase 6-beurtkrag sal Dinsdagaand toegepas word nadat verskeie opwekkingseenhede onklaar geraak het. Fase 6-beurtkrag sal van 20:00 tot 05:00 Woensdagoggend toegepas word waarna fase 4-beurtkrag weer tot verdere kennisgewing hervat sal word. “Dit is nodig om te verseker dat genoegsame opwekkingskapasiteit vanaand beskikbaar is om die damvlakke by die pompopgaarkragstasie aan te vul sodat hierdie kapasiteit môre deur die dag beskikbaar sal wees,” het Eskom gesê. Altesaam ses opwekkingseenhede het deur die loop van die dag onklaar geraak en het dit genoodsaak dat beurtkrag verskerp word. Fase 6-beurtkrag is ook Vrydag skielik toegepas en het tot Maandagoggend gegeld voor fase 5-beurtkrag en toe fase 4-beurtkrag ingestel is.